pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจงพืชกระท่อมปลูก ใช้ ครอบครอง ขายใบสดได้เสรี น้ำต้มกินเอง-แจกจ่ายได้ แต่หากจะนำมาทำอาหาร-น้ำสมุนไพรขายยังผิดกฎหมาย
วันพฤหัสบดีที่ 9 กันยายน 2564
รัฐมนตรีว่าการกระทรวงยุติธรรม แจงพืชกระท่อมปลูก ใช้ ครอบครอง ขายใบสดได้เสรี น้ําต้มกินเอง-แจกจ่ายได้ แต่หากจะนํามาทําอาหาร-น้ําสมุนไพรขายยังผิดกฎหมาย
รัฐมนตรีว่าการกระทรวงยุติธรรม แจงพืชกระท่อมปลูก ใช้ ครอบครอง ขายใบสดได้เสรี น้ําต้มกินเอง-แจกจ่ายได้ แต่หากจะนํามาทําอาหาร-น้ําสมุนไพรขายยังผิดกฎหมาย สาธารณสุขกําลังเร่งปรับแก้ให้สอดคล้อง
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ภายหลังจากที่รัฐสภาได้เห็นชอบ พ.ร.บ.ยาเสพติดให้โทษ (ฉบับที่ 8) ซึ่งเป็นการถอดพืชกระท่อมออกจากบัญชียาเสพติดให้โทษประเภท 5 ไปแล้วนั้น แต่ยังมีหลายคนสงสัย เกี่ยวกับการใช้พืชกระท่อมว่าสามารถทําในส่วนใดได้บ้าง ดังนั้นตนจึงขอชี้แจงว่า ในส่วนของการเคี้ยวใบ การปลูก การครอบครองและการขายใบสดที่ไม่ได้ปรุงหรือทําเป็นอาหารทําได้อย่างเสรีไม่ผิดกฎหมาย แต่ส่วนการนําไปทําผลิตภัณฑ์สมุนไพร ที่แจ้งว่ามีสรรพคุณช่วยบรรเทาอาการต่างๆ ต้องไปขออนุญาตตามกฎหมายของกระทรวงสาธารณสุข เพราะมี พ.ร.บ.ผลิตภัณฑ์สมุนไพร พ.ศ.2562 ควบคุมอยู่ นอกจากนี้การนําไปทําเป็นอาหารหรือเป็นส่วนผสมในอาหารเพื่อขายนั้น พ.ร.บ.อาหาร พ.ศ. 2522 ยังไม่ปลดล็อคให้สามารถนําพืชกระท่อมไปทําอาหารหรือผสมในอาหารเพื่อจําหน่ายได้ โดยประกาศของกระทรวงสาธารณสุข (ฉบับที่ 424 ) พ.ศ. 2564 ออกตามความใน พ.ร.บ.อาหาร พ.ศ. 2522 เรื่อง กําหนดอาหารที่ห้ามผลิต นําเข้า หรือจําหน่าย ซึ่งกําหนดให้อาหารที่ปรุงจากพืชกระท่อมเป็นอาหารที่ห้ามผลิต นําเข้าหรือจําหน่าย หรือแม้กระทั่งน้ําต้มกระท่อมที่ไม่ได้ผสมกับสิ่งใดเลยก็เป็นสิ่งที่ห้ามผลิตเพื่อจําหน่ายตามประกาศฉบับนี้ การฝ่าฝืน ผลิต และขาย อาหาร ที่ พ.ร.บ. อาหาร ห้าม มีโทษตามมาตรา 50 จําคุก 6 เดือน - 2 ปี ปรับ 5,000 - 20,000 บาท
นายสมศักดิ์ กล่าวอีกว่า ปัจจุบันยังมีข้อจํากัดในกฎหมาย ที่เกี่ยวข้องกับผลิตภัณฑ์สมุนไพร ยา อาหาร และเครื่องสําอาง ทําให้ไม่สามารถใช้ประโยชน์ จากพืชกระท่อมได้อย่างเต็มที่ กระทรวงสาธารณสุขจึงสมควรที่จะแก้ไขเพิ่มเติมกฎหมาย ที่เกี่ยวข้องกับผลิตภัณฑ์ดังกล่าว เพื่อให้ประชาชนและผู้ประกอบการสามารถใช้ประโยชน์ จากพืชกระท่อมเป็นผลิตภัณฑ์สมุนไพร ยา อาหาร และเครื่องสําอางได้เรื่องนี้เป็นอุปสรรคในการค้าขายแบบชาวบ้าน ในการพิจารณาร่างพระราชบัญญัติพืชกระท่อม พ.ศ. .... คณะกรรมาธิการฯ ซึ่งตนเป็น ประธานฯ ได้มีข้อสังเกตเพิ่มเติมในประเด็นดังกล่าวเสนอต่อที่ประชุมสภาผู้แทนราษฎร เพื่อจะส่งให้กระทรวงสาธารณสุขรับไปพิจารณาดําเนินการต่อไปแล้ว แต่สําหรับในช่วงนี้ที่ประกาศยังไม่ถูกแก้ไข หากผู้ประกอบการที่อยากจะพัฒนาต่อยอดเพื่อสกัดหรือแปรรูปพืชกระท่อมโดยใช้ประโยชน์จากสารสําคัญในใบกระท่อมเพื่อเป็นผลิตภัณฑ์สมุนไพร หรือยาแผนโบราณ ที่มีสรรพคุณในการบําบัดหรือบรรเทาอาการต่าง ๆ นั้น สามารถขอคําแนะนําหรือติดต่อได้ที่ กองควบคุมผลิตภัณฑ์สมุนไพร สํานักงานคณะกรรมการอาหารและยา (อย.)
รัฐบาลไทย-ข่าวทำเนียบรัฐบาล-รองปลัดฯ เยี่ยมชมกิจการ “โรงงานแบตเตอรี่ทหาร”
วันพฤหัสบดีที่ 2 กันยายน 2564
รองปลัดฯ เยี่ยมชมกิจการ “โรงงานแบตเตอรี่ทหาร”
รองปลัดกระทรวงอุตสาหกรรมและคณะ เข้าเยี่ยมชมกิจการโรงงานแบตเตอรี่ทหาร กรมอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร
วันที่ 1 กันยายน 2564 นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และคณะ เข้าเยี่ยมชมกิจการโรงงานแบตเตอรี่ทหาร กรมอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร โดยมี พลโทเอกชัย หาญพูนวิทยา เจ้ากรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร ให้การต้อนรับ และพันเอกพิพัฒน นิลแก้ว ผู้อํานวยการโรงงานแบตเตอรี่ทหาร แนะนําประวัติความเป็นมา และภารกิจของโรงงานฯ ซึ่งมีความน่าสนใจและมีบทบาทต่อการพัฒนาแหล่งพลังงานในประเทศ
ทั้งนี้ ได้มีการหารือถึงโอกาสความร่วมมือระหว่างโรงงานแบตเตอรี่ทหาร และ องค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น หรือ NEDO (New Energy and Industrial Technology Development) ในการสนับสนุนและพัฒนาเทคโนโลยีด้านอุตสาหกรรมพลังงานร่วมกัน โดยมี คุณยูรูงิ โยชิโกะ หัวหน้าตัวแทนประจําภูมิภาคเอเชีย NEDO สํานักงานกรุงเทพฯ เข้าร่วมหารือด้วย
หลังจากนั้นคณะศึกษาดูงานได้เข้าชมกรรมวิธีการผลิตแบตเตอรี่ในโรงงาน ซึ่งโรงงานแบตเตอรี่ทหารแห่งนี้เป็นโรงงานแบตเตอรี่แห่งแรกของประเทศไทย ก่อตั้งเมื่อปี พ.ศ. 2483 สังกัดกระทรวงกลาโหม ตั้งอยู่ที่ บางนา กรุงเทพมหานคร ปัจจุบันโรงงานยังคงดําเนินการผลิตแบตเตอรี่ใช้ในราชการทหาร และการรถไฟแห่งประเทศไทย มากกว่า 80 ปี
รัฐบาลไทย-ข่าวทำเนียบรัฐบาล-กรมทางหลวงเร่งดำเนินโครงการก่อสร้างขยายทางหลวงหมายเลข 202 ช่วงจังหวัดยโสธร - บ้านน้ำปลีก จังหวัดอำนาจเจริญ
วันศุกร์ที่ 25 กุมภาพันธ์ 2565
กรมทางหลวงเร่งดําเนินโครงการก่อสร้างขยายทางหลวงหมายเลข 202 ช่วงจังหวัดยโสธร -  บ้านน้ําปลีก จังหวัดอํานาจเจริญ
ระดับถนนปลอดภัย กระจายความเจริญสู่ภูมิภาค เชื่อมเส้นทางกลุ่มจังหวัดอีสานสู่ประตูการค้าอินโดจีน คืบหน้า 95% คาดแล้วเสร็จเดือนเมษายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบให้กรมทางหลวง (ทล.) ขับเคลื่อนพัฒนาโครงข่ายทางหลวง เพื่อเพิ่มประสิทธิภาพการคมนาคมและเสริมศักยภาพกระจายความเจริญด้านเศรษฐกิจในภาคตะวันออกเฉียงเหนือ พร้อมเร่งให้ดําเนินโครงการก่อสร้างขยายทางหลวงหมายเลข 202 สายยโสธร - อํานาจเจริญ ตอนยโสธร - บ้านน้ําปลีก จังหวัดอํานาจเจริญ ระยะทาง 32.79 กิโลเมตร ให้แล้วเสร็จในปี 2565 รองรับการเป็น “ศูนย์กลางเศรษฐกิจของอนุภูมิภาคลุ่มแม่น้ําโขง” ตามแนวคิดการเป็นฐานการผลิตของประเทศที่เป็นมิตรกับสิ่งแวดล้อม เป็นประตูเชื่อมโยงประเทศเพื่อนบ้านเพื่อสร้างโอกาสในการเพิ่มขีดความสามารถในการแข่งขันและยกระดับคุณภาพชีวิตประชาชน
ทล. โดยสํานักก่อสร้างทางที่ 2 จึงเร่งดําเนินโครงการก่อสร้างทางหลวงสายดังกล่าวระหว่าง กม. ที่ 267+630 - 300+423 ระยะทางรวม 32.78 กิโลเมตร โดยจุดเริ่มต้นโครงการอยู่ในพื้นที่ตําบลตาดทอง อําเภอเมือง จังหวัดยโสธร สิ้นสุดที่บ้านน้ําปลีก ตําบลน้ําปลีก อําเภอเมือง จังหวัดอํานาจเจริญ แบ่งการก่อสร้างเป็น 2 ตอน ตอนที่ 1 ระหว่าง กม. ที่ 267+630 - 283+980 ระยะทาง 16.35 กิโลเมตร และตอนที่ 2 ระหว่าง กม. ที่ 283+980 - 300+423 ระยะทางรวม 16.43 กิโลเมตร โดยขยายจาก 2 ช่องจราจรเป็นมาตรฐานทาง ชั้นพิเศษขนาด 4 ช่องจราจร (ไปกลับข้างละ 2 ช่องจราจร) คันทางเดิม 10 เมตร ขยายเป็น 24.10 เมตร ผิวทางเป็นแอสฟัลท์คอนกรีต ช่องจราจรกว้างช่องละ 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 2.50 เมตร มีเกาะกลางแบบเป็นราวหรือกําแพงกั้น (Barrier Median) รวมงานก่อสร้างสะพานคอนกรีตข้ามคลองอีก 9 แห่ง และก่อสร้างศาลาทางหลวงในบริเวณสองข้างทางเพื่ออํานวยความสะดวกให้กับประชาชน จํานวน 45 แห่ง พร้อมติดตั้งไฟฟ้าแสงสว่างตลอดเส้นทาง งบประมาณรวม 1,271 ล้านบาท ปัจจุบันการก่อสร้างคืบหน้าประมาณ 95% คาดว่าจะก่อสร้างจะแล้วเสร็จประมาณเดือนเมษายน 2565 โดย ทล. เปิดให้บริการบางส่วน เพื่ออํานวยความสะดวกแก่ประชาชนไปแล้ว ระยะทาง 16.35 กิโลเมตร
ทั้งนี้ ทางหลวงหมายเลข 202 สายชัยภูมิ - เขมราฐ เป็นทางหลวงแผ่นดินแนวตะวันตก - ตะวันออก มีระยะทางตลอดทั้งสาย 392.32 กิโลเมตร ซึ่งเป็นสายสําคัญผ่านจังหวัดต่าง ๆ ได้แก่ จังหวัดชัยภูมิ นครราชสีมา บุรีรัมย์ มหาสารคาม ร้อยเอ็ด ยโสธร อํานาจเจริญ และอุบลราชธานี มีพื้นที่ติดกับสาธารณรัฐประชาธิปไตยประชาชนลาวและประเทศกัมพูชา มีจุดผ่านแดนถาวรและจุดผ่อนปรนรวม 9 แห่ง ส่งผลให้เป็นศูนย์กลางเชื่อมโยงสู่ภูมิภาคอินโดจีน หากโครงการดังกล่าวแล้วเสร็จจะช่วยยกระดับความปลอดภัยในการเดินทาง แก้ไขปัญหาการจราจร เติมเต็มโครงข่ายคมนาคมขนส่งในพื้นที่ภาคตะวันออกเฉียงเหนือไปยังประเทศเพื่อนบ้าน ได้อย่างสะดวก รวดเร็ว ปลอดภัย สนับสนุนการท่องเที่ยวและการค้าชายแดน ช่วยกระจายความเจริญทางด้านเศรษฐกิจในภูมิภาคตามแผนพัฒนาจังหวัดและแผนพัฒนากลุ่มจังหวัดภาคตะวันออกเฉียงเหนือตอนล่างให้เกิดการพัฒนาอย่างยั่งยืนตามนโยบายรัฐบาลและรัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-นายกฯ พร้อมผลักดัน "Soft Power" ไทย สร้างมูลค่าเศรษฐกิจสร้างสรรค์ Creative Economy อยู่ในโมเดลเศรษฐกิจ BCG แล้ว มั่นใจคนไทยมีฝีมือและความคิดสร้างสรรค์ระดับโลก
วันจันทร์ที่ 13 กันยายน 2564
นายกฯ พร้อมผลักดัน  "Soft Power"  ไทย  สร้างมูลค่าเศรษฐกิจสร้างสรรค์  Creative Economy  อยู่ในโมเดลเศรษฐกิจ BCG แล้ว  มั่นใจคนไทยมีฝีมือและความคิดสร้างสรรค์ระดับโลก
นายกฯ พร้อมผลักดัน  "Soft Power"  ไทย  สร้างมูลค่าเศรษฐกิจสร้างสรรค์  Creative Economy  อยู่ในโมเดลเศรษฐกิจ BCG แล้ว  มั่นใจคนไทยมีฝีมือและความคิดสร้างสรรค์ระดับโลก  เช่น  MV ลิซ่า นํางานหัตถศิลป์ไทยโชว์ทั่วโลก
วันนี้ (13 ก.ย.2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความชื่นชมและภูมิใจนักออกแบบไทยสามารถนําวิจิตรศิลป์ของไทยในแขนงต่าง ๆ มาสร้างสรรค์ร่วมกับอุตสาหกรรมบันเทิงสมัยใหม่ ตรงกับโมเดลเศรษฐกิจ BCG ของรัฐบาล ซึ่งส่วนหนึ่งคือการผลักดัน "Soft Power" ไทย เพิ่มมูลค่าเศรษฐกิจสร้างสรรค์ รัฐบาลเร่งเดินหน้าส่งเสริมอุตสาหกรรมสร้างสรรค์ของไทยใน 15 สาขา คือ 1) งานฝีมือและหัตถกรรม 2) ดนตรี 3) ศิลปะการแสดง 4) ทัศนศิลป์ 5) ภาพยนตร์ 6) การแพร่ภาพและกระจายเสียง 7) การพิมพ์ 8) ซอฟต์แวร์ 9) การโฆษณา 10) การออกแบบ 11) การให้บริการด้านสถาปัตยกรรม 12) แฟชั่น 13) อาหารไทย 14) การแพทย์แผนไทย 15) การท่องเที่ยวเชิงวัฒนธรรม ขณะเดียวกันก็ผลักดันวัฒนธรรมที่มีศักยภาพ 5 F ได้แก่ 1. อาหาร (Food) 2.ภาพยนตร์และวีดิทัศน์ (Film) 3.ผ้าไทยและการออกแบบแฟชั่น (Fashion) 4.มวยไทย (Fighting) และ 5.การอนุรักษ์และขับเคลื่อน เทศกาล ประเพณีสู่ระดับโลก (Festival) เชื่อว่ายังจะเป็นอีกหนึ่งอุตสาหกรรมส่งออกสร้างการเติบโตทางเศรษฐกิจหลังยุคโควิด -19 ที่สําคัญของไทยด้วย
นายธนกรฯ กล่าวว่า พลเอก ประยุทธ์ จันทร์โอชา นายกรัฐมนตรีซึ่งเป็นผู้กําหนดโมเดล BCG ที่เน้นการพัฒนาเศรษฐกิจด้วย "ปัญญา” "สร้างสรรค์" มีความมั่นใจว่า เศรษฐกิจสร้างสรรค์ไทยจะประสบความสําเร็จ เนื่องจากไทยมีจุดเด่นและความพร้อมด้านทุนวัฒนธรรมต่าง ๆ ที่สะสมอยู่เป็นจํานวนมาก ทั้งศิลปหัตถกรรม ประเพณี สถานที่ท่องเที่ยว ชุมชนที่มี "อัตลักษณ์" ของตนเอง นํามาผนวกกับความคิดสร้างสรรค์และงานฝีมือของคนไทย ก่อให้เกิดมูลค่าเศรษฐกิจได้เป็นอย่างดี ล่าสุด จากกระแสความชื่นชม MV ของศิลปินลิซ่า ที่มีการสอดแทรกงานหัตถศิลป์ และสถานที่ท่องเที่ยวสําคัญของไทย มียอดผู้ชมกว่า 100 ล้านวิวแล้ว เชี่อว่าจะสร้างความมั่นใจให้กับอุตสาหกรรมบันเทิงและออกแบบแฟชั่นไทย ในการนําทุนทางวัฒนธรรมมาต่อยอด เป็นสินค้า/บริการ สร้างมูลค่าทางเศรษฐกิจ ซึ่งขณะนี้ ไทยมีตลาดประเทศเพื่อนบ้านและในภูมิภาครองรับอยู่แล้ว
"ท่านนายกรัฐมนตรีชื่นชมความสําเร็จของศิลปินไทย ทุกสาขาศิลปะ ดนตรี ภาพยนต์ ออกแบบดีไซน์ รวมถึงบุคคลที่มีส่วนเกี่ยวข้อง สะท้อนให้เห็นถึงความเอาจริงเอาจัง มุ่งมั่น ทุ่มเทฝึกฝนอย่างหนัก จนประสบความสําเร็จ เชื่อว่าจะช่วยจุดประกาย สร้างแรงบันดาลใจให้กับเยาวชนไทยและผู้อยู่ในอุตสาหกรรมสร้างสรรค์ของไทย ในการนําศิลปวัฒนธรรมไทยมาสร้างสรรค์เป็น soft power เพิ่มมูลค่าทางเศรษฐกิจและให้เป็นที่รู้จักและเผยแพร่ในระดับโลก" นายธนกรฯ กล่าว
---------------
รัฐบาลไทย-ข่าวทำเนียบรัฐบาล-รมว.แรงงาน มอบที่ปรึกษา ลงพื้นที่จังหวัดนครปฐมเพื่อตรวจเยี่ยมศูนย์ฉีดวัคซีนเพื่อผู้ประกันตน มาตรา 33
วันพฤหัสบดีที่ 9 กันยายน 2564
รมว.แรงงาน มอบที่ปรึกษา ลงพื้นที่จังหวัดนครปฐมเพื่อตรวจเยี่ยมศูนย์ฉีดวัคซีนเพื่อผู้ประกันตน มาตรา 33
รมว.แรงงาน มอบที่ปรึกษา ลงพื้นที่จังหวัดนครปฐมเพื่อตรวจเยี่ยมศูนย์ฉีดวัคซีนเพื่อผู้ประกันตน มาตรา 33
เมื่อวันที่9กันยายน2564เวลา10.00น.นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันท์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33เพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการและเพื่อเป็นขวัญและกําลังใจแก่ผู้ประกันตนบุคลากรทางการแพทย์ข้าราชการและเจ้าหน้าที่ของหน่วยงานในสังกัดกระทรวงแรงงานจังหวัดนครปฐมณอาคารปฏิบัติธรรมเฉลิมพระเกียรติ84พรรษามหาราชาวัดไร่ขิงตําบลไร่ขิงอําเภอสามพรานโดยมีนายอภินันท์เผือกผ่องรองผู้ว่าราชการจังหวัดนครปฐมพร้อมด้วยทีม5เสือแรงงานจังหวัดนครปฐมผู้อํานวยการโรงพยาบาลสามพรานและหน่วยงานที่เกี่ยวข้องได้ให้การต้อนรับในครั้งนี้อย่างพร้อมเพรียง
จังหวัดนครปฐมมีผู้ประกันตนม.33จํานวน242,726คนที่ผ่านมาได้รับการจัดสรรวัคซีนจํานวน15,000คนโดยเริ่มฉีดมาตั้งแต่วันที่22กรกฎาคม2564ในการนี้ได้เปิดจุดบริการฉีดวัคซีนให้แก่ผู้ประกันตนมาตรา33 (เข็มที่2)ใน2จุดบริการได้แก่จุดบริการแรกณโรงพยาบาลสามพรานกําหนดฉีดวัคซีนแก่ผู้ประกันตนม.33ณอาคารปฏิบัติธรรมเฉลิมพระเกียรติ84พรรษามหาราชาวัดไร่ขิงจํานวน7,500คนจุดบริการที่สองณโรงพยาบาลเมตตาประชารักษ์จํานวน7,500คนโดยกําหนดฉีดจุดละ750คน/วันทั้งนี้จังหวัดนครปฐมได้ดําเนินการฉีดวัคซีนให้แก่ผู้ประกันตนแล้วจํานวน13,163คนแยกเป็นคนไทยจํานวน6,891คนและคนต่างด้าวจํานวน6,272คนและจะสามารถฉีดวัคซีนเข็มที่สองแล้วเสร็จตามแผนในวันที่10กันยายน2564นี้
จากการประชุมคณะกรรมการโรคติดต่อจังหวัดครั้งที่56/2564เมื่อวันจันทร์6กันยายน2564ที่ผ่านมาได้มีมติให้สํานักงานประกันสังคมทําหนังสือขอความอนุเคราะห์จากกรมควบคุมโรคติดต่อโดยรัฐมนตรีว่าการกระทรวงแรงงานและสํานักงานประกันสังคมให้เร่งรัดการจัดสรรวัคซีนให้แก่ผู้ประกันตนม.33จังหวัดนครปฐมเพื่อลดการแพร่เชื้อไวรัสโคโรนา2019 (Covid -19)และเป็นผลดีต่อเศรษฐกิจของประเทศอย่างรวดเร็วทั่วถึงและทันเหตุการณ์
ส่วนการกําหนดแผนและการบริหารจัดการวัคซีนนั้นได้ผ่านการพิจารณากลั่นกรองจากคณะกรรมการโรคติดต่อจังหวัดนครปฐมในการเลือกกลุ่มเป้าหมายจากฐานข้อมูลการลงทะเบียนแสดงความประสงค์ฉีดวัคซีนของสถานประกอบการเพื่อผู้ประกันตนม.33จังหวัดนครปฐมจากสํานักงานประกันสังคมแล้วมอบหมายให้สํานักงานประกันสังคมโทรแจ้งการนัดหมายซึ่งกระจายจุดฉีดวัคซีนไปในพื้นที่เป้าหมายในจังหวัดตามสภาพความเสี่ยงของโรคให้มีความสอดคล้องตามนโยบายรัฐบาลในที่สุด
+++++++++++++++++++
กองเผยแพร่และประชาสัมพันธ์
9กันยายน2564
รัฐบาลไทย-ข่าวทำเนียบรัฐบาล-บสย. ช่วยลูกค้า-ลูกหนี้ พักชำระหนี้ สูงสุด 6 เดือน ขยายเวลาชำระค่าธรรมเนียม 2 เดือน ผ่อนจ่าย 20%
วันพฤหัสบดีที่ 22 กรกฎาคม 2564
บสย. ช่วยลูกค้า-ลูกหนี้ พักชําระหนี้ สูงสุด 6 เดือน ขยายเวลาชําระค่าธรรมเนียม 2 เดือน ผ่อนจ่าย 20%
บสย. ออกมาตรการต่อลมหายใจ ผ่อนปรนและบรรเทาให้ผู้ประกอบธุรกิจ ขยายเวลาชําระค่าธรรมเนียมค้ําประกัน 2 เดือน พักชําระหนี้สูงสุด 6 เดือน ผ่อนจ่ายเบา 20% ขั้นต่ํา 500 บาท
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้ออกมาตรการต่อลมหายใจธุรกิจ ผ่อนปรนและบรรเทา ความเดือดร้อนผู้ประกอบธุรกิจที่ใช้บริการ “ค้ําประกันสินเชื่อ” กับ บสย. สอดคล้องตามนโยบายและมาตรการของรัฐ เร่งลดผลกระทบของผู้ประกอบธุรกิจให้มากที่สุด ได้แก่
1. มาตรการพักชําระค่าธรรมเนียม 2 เดือน ผ่อนปรนขยายระยะเวลาการชําระค่าธรรมเนียมค้ําประกันสําหรับลูกค้าปัจจุบัน บสย. ทุกประเภทโครงการค้ําประกัน ทุกกลุ่มธุรกิจ ทั่วประเทศ ที่ครบกําหนดชําระค่าธรรมเนียมการค้ําประกันสินเชื่อในระหว่างวันที่ 1 สิงหาคม 2564 - 30 กันยายน 2564
2. มาตรการลดค่างวด สําหรับลูกหนี้ประนอมหนี้กับ บสย. ลดค่างวดผ่อนชําระเหลือ 20% หรือชําระขั้นต่ํา 500 บาท/เดือน สูงสุด 6 เดือน แต่ไม่เกินงวดเดือนธันวาคม 2564 ตั้งแต่วันนี้ถึง 31 ตุลาคม 2564
3. มาตรการพักชําระหนี้ สูงสุด 6 เดือน สําหรับลูกหนี้ที่ประนอมหนี้กับ บสย. ในกลุ่มที่เป็นลูกหนี้ประเภทธุรกิจร้านอาหาร ธุรกิจภาคท่องเที่ยว และโรงแรม และกลุ่มธุรกิจที่ต้องปิดกิจการตามมาตรการภาครัฐ ระยะเวลาการพักชําระไม่เกินค่างวดเดือนธันวาคม 2564 ตั้งแต่วันนี้ถึง 31 ตุลาคม 2564
ภายใต้ มาตรการให้ความช่วยเหลือครั้งนี้ คาดว่าจะช่วยผู้ประกอบธุรกิจได้มากกว่า 10,000 ราย วงเงินค้ําประกันรวมกว่า 20,000 ล้านบาท ทั้งนี้ บสย. ยังได้เร่งศึกษาผลกระทบและประเมินสถานการณ์อย่างใกล้ชิด เพื่อให้การดําเนินมาตรการให้ความช่วยเหลือผู้ประกอบธุรกิจมีความต่อเนื่อง สอบถามข้อมูลเพิ่มเติมได้ที่ บสย. Call Center 02-890-9999
รัฐบาลไทย-ข่าวทำเนียบรัฐบาล-คกก.ควบคุมผลิตภัณฑ์ยาสูบแห่งชาติ ย้ำมาตรการห้ามนำเข้า/ขายบุหรี่ไฟฟ้า เพื่อปกป้องชีวิตคนไทย
วันจันทร์ที่ 28 มีนาคม 2565
คกก.ควบคุมผลิตภัณฑ์ยาสูบแห่งชาติ ย้ํามาตรการห้ามนําเข้า/ขายบุหรี่ไฟฟ้า เพื่อปกป้องชีวิตคนไทย
คณะกรรมการควบคุมผลิตภัณฑ์ยาสูบแห่งชาติ มีมติเห็นชอบจุดยืนมาตรการห้ามนําเข้าและห้ามขายบุหรี่ไฟฟ้าทุกรูปแบบในประเทศไทย หลังข้อมูลชี้ชัดทําให้เสพติดบุหรี่มากขึ้น และเป็นอันตรายต่อสุขภาพ
คณะกรรมการควบคุมผลิตภัณฑ์ยาสูบแห่งชาติ มีมติเห็นชอบจุดยืนมาตรการห้ามนําเข้าและห้ามขายบุหรี่ไฟฟ้าทุกรูปแบบในประเทศไทย หลังข้อมูลชี้ชัดทําให้เสพติดบุหรี่มากขึ้น และเป็นอันตรายต่อสุขภาพ เพื่อป้องกันเด็ก เยาวชน ผู้ใหญ่ที่ไม่สูบบุหรี่ ประชาชนทุกคน ไม่ให้ได้รับพิษภัยของบุหรี่ไฟฟ้าและผลิตภัณฑ์ยาสูบทุกประเภท ภายใต้นโยบาย “ปลอดภัยไว้ก่อน เพื่อสุขภาพที่ดีที่สุด”
วันนี้ (28 มีนาคม 2565) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 1/2565โดยมีนายแพทย์โอภาส การย์กวินพงศ์ อธิบดีกรมควบคุมโรค ศาสตราจารย์เกียรติคุณ นายแพทย์ประกิต วาทีสาธกกิจ กรรมการผู้ทรงคุณวุฒิด้านการแพทย์ และผู้แทนจากหน่วยงานที่เกี่ยวข้อง อาทิ กระทรวงการคลัง กระทรวงการท่องเที่ยวและกีฬา กระทรวงพัฒนาสังคมและความมั่นคงของมนุษย์ กระทรวงพาณิชย์ กระทรวงศึกษาธิการ สํานักงานตํารวจแห่งชาติ สปสช. สสส. และกรรมการผู้ทรงคุณวุฒิ เป็นต้น เข้าร่วมประชุม
นายแพทย์เกียรติภูมิ กล่าวว่า ที่ประชุมคณะกรรมการควบคุมผลิตภัณฑ์ยาสูบแห่งชาติ (คผยช.) ครั้งที่ 1/2565 มีมติเห็นชอบให้คงมาตรการห้ามนําเข้าและห้ามขายบุหรี่ไฟฟ้า ตามจุดยืนของประเทศไทยในฐานะประเทศรัฐภาคีภายใต้กรอบอนุสัญญาว่าด้วยการควบคุมยาสูบขององค์การอนามัยโลก เพื่อป้องกันเด็ก เยาวชน และผู้ใหญ่ที่ไม่สูบบุหรี่ รวมถึงประชาชนทุกคน ไม่ให้ได้รับพิษภัยของบุหรี่ไฟฟ้าและผลิตภัณฑ์ยาสูบทุกประเภท ภายใต้แนวนโยบาย “ปลอดภัยไว้ก่อน เพื่อสุขภาพที่ดีที่สุด” เนื่องจากบุหรี่ไฟฟ้าเป็นต้นทางของการสูบบุหรี่ธรรมดาในเด็กและเยาวชน นิโคตินในบุหรี่ไฟฟ้าทําให้เกิดการเสพติดที่สําคัญ นอกจากนั้น บุหรี่ไฟฟ้าไม่ได้ช่วยให้เลิกบุหรี่ได้จริงแล้วยังส่งผลเสียต่อสังคม ทําให้ประเทศไทยถอยหลังในการควบคุมการบริโภคยาสูบ ฉะนั้น การห้ามจําหน่ายบุหรี่ไฟฟ้า จึงเป็นมาตรการสําคัญในการปกป้องเด็กจากการตกเป็นเหยื่อ โดยที่ประชุมมีมติเห็นชอบมอบหมายให้หน่วยงานที่เกี่ยวข้องเร่งรัดดําเนินการบังคับใช้กฎหมายอย่างเข้มงวด และเตรียมพิจารณาหากเข้าเกณฑ์ที่เกี่ยวข้องจะนําเสนอเข้า ครม.เพื่อให้ทราบมติจากที่ประชุมต่อไป
ด้านนายแพทย์โอภาส การย์กวินพงศ์ อธิบดีกรมควบคุมโรค ในฐานะกรรมการและเลขานุการ คผยช. กล่าวว่า แม้ขณะนี้ประเทศไทยมีมาตรการทางกฎหมายในการห้ามนําเข้าและห้ามขายบุหรี่ไฟฟ้า แต่ยังพบมีการฝ่าฝืนสูบบุหรี่ไฟฟ้า จากผลสํารวจการบริโภคยาสูบของสํานักงานสถิติแห่งชาติ ปี 2564 พบว่า มีคนไทยสูบบุหรี่ไฟฟ้าถึง 78,742 คน ของประชากรไทยอายุ 15 ปีขึ้นไป เป็นเพศชาย 71,486 คน เพศหญิง 7,256 คน ส่วนใหญ่อยู่ในกรุงเทพฯ และภาคกลางโดยในจํานวนนี้ เป็นเด็กเยาวชนและวัยรุ่นอายุระหว่าง 15-24 ปี 24,050 คน
********************************************** 28 มีนาคม 2565
รัฐบาลไทย-ข่าวทำเนียบรัฐบาล-สำนักงานตำรวจแห่งชาติ ชี้แจงข้อวิจารณ์การดำเนินคดีนายตำรวจที่ซ้อมผู้ต้องหาจนเสียชีวิต
วันจันทร์ที่ 30 สิงหาคม 2564
สํานักงานตํารวจแห่งชาติ ชี้แจงข้อวิจารณ์การดําเนินคดีนายตํารวจที่ซ้อมผู้ต้องหาจนเสียชีวิต
โฆษกสํานักงานตํารวจแห่งชาติ ระบุ ตร.พิจารณาใช้เครื่องพันธนาการผู้ต้องหาตามหลัก “ความจําเป็นและสมควรแก่เหตุ” และดําเนินการทางกฎหมายอย่างรวดเร็วและเด็ดขาด
วันที่ 29 สิงหาคม 2564 พลตํารวจตรี ยิ่งยศ เทพจํานงค์ รองผู้บัญชาการตํารวจภูธรภาค 2 โฆษกสํานักงานตํารวจแห่งชาติ ชี้แจง ดังนี้
1.การใช้เครื่องพันธนาการผู้ต้องหานั้น เจ้าหน้าที่ตํารวจพิจารณาใช้ตามหลัก “ความจําเป็นและสมควรแก่เหตุ” กรณีผู้กํากับโจ้เข้ามอบตัวและปรากฎภาพในสื่อต่าง ๆ ช่วงระหว่างนั่งอยู่ โดยมีเจ้าหน้าที่ตํารวจอยู่ในบริเวณดังกล่าวจํานวนมาก มีการรักษาความปลอดภัยและป้องกันมิให้ผู้กระทําผิดหลบหนี ซึ่งในส่วนของ “สายเคเบิล” ที่นํามาใช้พันข้อมือ (Cable tie) ผู้กํากับโจ้นั้น มีคุณสมบัติที่ทนทานสามารถใช้เป็นเครื่องพันธนาการได้ และสายเคเบิลดังกล่าวก็ยัง “ถูกใช้โดยเจ้าหน้าที่ตํารวจในนานาอารยประเทศ” เช่นกัน “การแจ้งสิทธิแก่ผู้ต้องหา” นั้น เป็นไปตามที่บัญญัติไว้ใน “ประมวลกฎหมายวิธีพิจารณาความอาญา” ซึ่งการที่เจ้าหน้าที่ตํารวจแจ้งสิทธิแก่ผู้ต้องหา ก็เป็นการปฏิบัติหน้าที่ตามกฎหมายอย่างถูกต้องครบถ้วนแล้ว ในส่วนของผู้ต้องหา “มีสิทธิที่จะให้การ หรือ ไม่ให้การก็ได้” โดยเจ้าหน้าที่ตํารวจจะได้สืบสวน สอบสวน รวบรวมพยานหลักฐาน สรุปสํานวนคดีส่งไปยังพนักงานอัยการและนําคดีขึ้นสู่ศาล เพื่อพิจารณาตามกระบวนการยุติธรรมต่อไป
2. คลิปภาพเหตุการณ์ที่เกิดขึ้น เป็นพยานหลักฐานสําคัญที่อาจใช้ลงโทษผู้กระทําผิดกฎหมายได้ ซึ่ง “หากมีการร้องขอจากผู้ที่ถูกข่มขู่ คุกคาม” จากผู้กระทําผิด เจ้าหน้าที่ตํารวจก็พร้อมที่จะปฏิบัติหน้าที่ดูแล รักษาความปลอดภัยให้อย่างเต็มที่ ซึ่งในคดีนี้ เจ้าหน้าที่ตํารวจสามารถติดตาม “จับกุม” นําตัว “7 ผู้ต้องหา” เข้าสู่กระบวนการยุติธรรมได้ทั้งหมดทุกคนที่ถูกออกหมายจับแล้ว จึงขอให้พี่น้องประชาชนเชื่อมั่นและติดตามความคืบหน้าต่อไป
3.ตามคดีที่เกิดขึ้น ผู้กระทําผิดมีการใช้กําลังทําร้ายร่างกายผู้เสียหาย จนนําไปสู่ความสูญเสีย ซึ่งสํานักงานตํารวจแห่งชาติไม่ได้นิ่งนอนใจ เมื่อปรากฏพยานหลักฐานการกระทําผิดอย่างชัดเจน ได้มีการดําเนินการทางวินัยและทางอาญา ตามกฎหมายอย่าง “เด็ดขาดและรวดเร็ว” โดยมีการออกหมายจับเจ้าหน้าที่ตํารวจที่กระทําความผิด และสามารถติดตาม “จับกุมเจ้าหน้าที่ตํารวจทุกคนที่ถูกออกหมายจับมาได้อย่างครบถ้วนแล้ว”
กรณีดังกล่าวจะเป็นตัวอย่าง “เตือนใจ” แก่เจ้าหน้าที่ตํารวจ ให้ปฏิบัติหน้าที่อยู่ในกรอบของกฎหมายอย่างเคร่งครัด
รัฐบาลไทย-ข่าวทำเนียบรัฐบาล-รมว.พม. ย้ำไม่ทิ้งใครไว้ข้างหลัง เปิดศูนย์ช่วยเหลือสังคมตำบลเพิ่ม ที่ จ.พิษณุโลก
วันศุกร์ที่ 19 สิงหาคม 2565
รมว.พม. ย้ําไม่ทิ้งใครไว้ข้างหลัง  เปิดศูนย์ช่วยเหลือสังคมตําบลเพิ่ม ที่ จ.พิษณุโลก
รมว.พม. ย้ําไม่ทิ้งใครไว้ข้างหลัง  เปิดศูนย์ช่วยเหลือสังคมตําบลเพิ่ม ที่ จ.พิษณุโลก
เมื่อวันที่ 18 ส.ค. 65 เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก ณ องค์การบริหารส่วนตําบลหนองพระ อําเภอวังทอง เพื่อเปิดศูนย์ช่วยเหลือสังคมตําบลหนองพระ เป็นศูนย์กลางการให้บริการสวัสดิการสังคม ด้วยบริการแบบจุดเดียวเบ็ดเสร็จ ( One Stop Service) สําหรับการช่วยเหลือประชาชนทุกช่วงวัย โดยเฉพาะกลุ่มเปราะบางในพื้นที่ พร้อมทั้ง มอบถุงยังชีพแก่ครัวเรือนเปราะบาง มอบประกาศนียบัตรแก่ อพม. เข้มแข็ง และมอบงบประมาณโครงการบ้านพอเพียง ประจําปี 2565 จากนั้น เข้าร่วมประชุมกับประธานศูนย์ช่วยเหลือสังคมตําบลในพื้นที่อําเภอวังทอง และอําเภอเนินมะปราง จังหวัดพิษณุโลก เพื่อรับฟังสถานการณ์ปัญหา ติดตามการขับเคลื่อนงาน และเสนอแนะแนวทางการพัฒนางานของศูนย์ฯ ณ บ้านสวนดินทอง อําเภอวังทอง จังหวัดพิษณุโลก
นายจุติ กล่าวว่า วันนี้ ตนและคณะผู้บริหารกระทรวง พม. มาลงพื้นที่เพื่อติดตามโครงการที่พลเอกประยุทธ์ จันทร์โอชา นายกรัฐมนตรี เน้นย้ําว่ารัฐบาลจะไม่ทิ้งใครไว้ข้างหลัง โดยมาติดตามเรื่องการแก้ปัญหาความยากจนแบบพุ่งเป้า การลงทะเบียนครัวเรือนกลุ่มเปราะบาง และการเข้าถึงสวัสดิการของรัฐ อีกทั้งมาเปิดศูนย์ช่วยเหลือสังคมตําบลหนองพระ เพิ่มอีก 1 แห่ง ในอําเภอวังทอง สําหรับการช่วยเหลือประชาชนทุกกลุ่มเป้าหมาย โดยเฉพาะกลุ่มเปราะบาง ซึ่งจะทําให้ทางจังหวัดและอําเภอทํางานได้สะดวกง่ายยิ่งขึ้น โดยประชาชนจะเข้ามามีส่วนร่วมในการแก้ไขปัญหาด้วยตนเอง และเจ้าหน้าที่ของรัฐจะอํานวยความสะดวกให้ นับเป็นการบูรณาการการทํางานร่วมกันระหว่างกระทรวงต่างๆ เพื่อให้ประชาชนมีความสุข ซึ่งนายกรัฐมนตรีได้เน้นย้ําว่า ไม่ให้มีช่องว่างระหว่างประชาชนกับหน่วยงานราชการ ซึ่งการจัดตั้งศูนย์ช่วยเหลือสังคมตําบล จะทําให้ประชาชนมั่นใจว่ารัฐบาลไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ วอน อย่าใช้ PDPA บิดเบือน หรือ สร้างความกลัวโทษจำคุก เพื่อหาประโยชน์
วันเสาร์ที่ 4 มิถุนายน 2565
รองปลัดกระทรวงดิจิทัลฯ วอน อย่าใช้ PDPA บิดเบือน หรือ สร้างความกลัวโทษจําคุก เพื่อหาประโยชน์
รองปลัดกระทรวงดิจิทัลฯ วอน อย่าใช้ PDPA บิดเบือน หรือ สร้างความกลัวโทษจําคุก เพื่อหาประโยชน์
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมในฐานะโฆษกกระทรวงกล่าวว่ากรณีมีผู้เผยแพร่และส่งต่อข้อมูลเกี่ยวกับพ.ร.บ.คุ้มครองข้อมูลส่วนบุคคลพ.ศ. 2562ว่า “คนอื่นโพสต์รูปภาพ–ข้อความในfacebookของเขาแล้วผมหมั่นไส้เลยเข้าไปคอมเม้นท์แล้วทําให้เขาเสียหายถูกดูหมิ่นถูกเกลียดชัง ผิดกฎหมายจําคุกไม่เกิน6เดือนหรือปรับไม่เกิน5แสนบาทหรือทั้งจําทั้งปรับ”ผมขอให้ข้อมูลว่ากรณีดังกล่าวอาจเข้าข่ายความผิดฐานหมิ่นประมาทตามกฎหมายอาญาแต่ไม่เข้าข่ายผิดPDPAโดยเฉพาะเรื่องโทษจําคุก6เดือนตามมาตรา79ของPDPA
ทั้งนี้PDPAมีบทลงโทษอาญาเพื่อปกป้องประชาชนจากมิจฉาชีพหรือผู้ประสงค์ร้ายกรณีมีการนําข้อมูลอ่อนไหวดังนี้”เชื้อชาติเผ่าพันธุ์ความคิดเห็นทางการเมืองความเชื่อในลัทธิศาสนาหรือปรัชญาพฤติกรรมทางเพศประวัติอาชญากรรมข้อมูลสุขภาพความพิการข้อมูลสหภาพแรงงานข้อมูลพันธุกรรมข้อมูลชีวภาพ”ของประชาชนไปใช้ทําให้เกิดความเสียหายเสียชื่อเสียงถูกดูหมิ่นเกลียดชังหรือหาผลประโยชน์แบบผิดกฎหมาย
กรณีใช้ข้อมูลอ่อนไหวดังกล่าวทําให้เกิดความเสียหายเสียชื่อเสียงถูกดูหมิ่นเกลียดชังโทษสูงสุดจําคุก6เดือนหรือปรับไม่เกิน500,000บาทหรือทั้งจําทั้งปรับ
กรณีใช้ข้อมูลอ่อนไหวดังกล่าวหาผลประโยชน์แบบผิดกฎหมายโทษสูงสุดจําคุก1ปีหรือปรับไม่เกิน1,000,000บาทหรือทั้งจําทั้งปรับ
การลงโทษอาญาต้องพิจารณาจากข้อเท็จจริงและองค์ประกอบอาทิเจตนาของการกระทําและการใช้หรือเปิดเผยข้อมูลไม่ถูกต้องตามกฎหมาย
การละเมิดข้อมูลส่วนบุคคลทั่วไปเช่นชื่อเบอร์โทรที่อยู่อาศัยหมายเลขประจําตัวไม่เข้าองค์ประกอบโทษอาญาตามมาตรา79
ข้อมูลส่วนบุคคลสามารถถูกนําไปใช้หรือเปิดเผยได้หากได้รับความยินยอมจากเจ้าของข้อมูลส่วนบุคคลหรือเป็นไปตามกรณีดังต่อไปนี้
(1)เป็นข้อมูลที่จําเป็นต้องใช้การทําตามสัญญาให้บริการ
(2)เป็นการใช้ข้อมูลที่มีกฎหมายอื่นให้อํานาจไว้
(3)เป็นการใช้เพื่อรักษาชีวิตและ/หรือร่างกายของบุคคล
(4)เป็นการใช้เพื่อการศึกษาวิจัยหรือสถิติ
(5)เป็นการใช้ตามหน้าที่เพื่อประโยชน์สาธารณะ
(6)เป็นการใช้เพื่อปกป้องผลประโยชน์ของตนเองโดยไม่ละเมิดสิทธิของผู้อื่น
ทั้งนี้การกําหนดบทลงโทษข้างต้นต้องพิจารณาตามข้อเท็จจริงที่เกิดขึ้นเป็นกรณีๆไป
PDPA =พรบ.คุ้มครองข้อมูลส่วนบุคคล
มาตรา79ผู้ควบคุมข้อมูส่วนบุคคลผู้ใดฝ่าฝืนมาตรา27วรรคหนึ่งหรือวรรคสองหรือไม่ปฏิบัติตามมาตรา28อันเกี่ยวกับข้อมูลส่วนบุคคลตามมาตรา26โดยประการที่น่าจะทําให้ผู้อื่นเกิดความเสียหายเสียชื่อเสียงถูกดูหมิ่นถูกเกลียดชังหรือได้รับความอับอายต้องระวางโทษจําคุกไม่เกินหกเดือนหรือปรับไม่เกินหน้าแสนบาทหรือทั้งจําทั้งปรับ
ผู้ควบคุมข้อมูลส่วนบุคคลผู้ใดฝ่าฝืนมาตรา27วรรคหนึ่งหรือวรรคสองหรือไม่ปฏิบัติดตามมาตรา28อันเกี่ยวกับข้อมูลส่วนบุคลคลตามมาตรา26เพื่อแสวงหาประโยชน์ที่มิควรได้โดยชอบด้วยกฏหมายสําหรับตนเองหรือผู้อื่นต้องระวางโทษจําคุกไม่เกินหนึ่งปีหรือปรับไม่เกินหนึ่งล้านบาทหรือทั้งจําทั้งปรับ
ความผิดตามมาตรานี้เป็นความผิดอันยอมความได้
ติดต่อสอบถามPDPAได้ที่1111หรือ fb : PDPC Thailand
***************
รัฐบาลไทย-ข่าวทำเนียบรัฐบาล-ไทยคุมเข้มเฝ้าระวัง “ฝีดาษวานร” ต่อเนื่อง แม้ยังไม่พบในประเทศ
วันอังคารที่ 7 มิถุนายน 2565
ไทยคุมเข้มเฝ้าระวัง “ฝีดาษวานร” ต่อเนื่อง แม้ยังไม่พบในประเทศ
.....
กระทรวงสาธารณสุข เผยสถานการณ์โรคฝีดาษวานร (Monkeypox) ทั่วโลกขณะนี้ พบผู้ป่วยยืนยันแล้วกว่า 900 คน ใน 43 ประเทศ โดยในประเทศไทยยังไม่มีรายงานผู้ป่วย หลังจัดระบบเฝ้าระวัง - คัดกรองคนเดินทางจากต่างประเทศอย่างเข้มงวด พร้อมเตรียมจัดหาวัคซีนหากจําเป็นต้องใช้ ขณะที่องค์การอนามัยโลก (WHO) จัดให้โรคดังกล่าวมีความเสี่ยงปานกลาง ยังไม่ประกาศภาวะฉุกเฉินและโรคติดต่ออันตราย
.
ข้อมูลทางคลินิกของโรคฝีดาษวานร :
- ระยะฟักตัวยาว 5 - 21 วัน (ต่างจากโควิดสายพันธุ์โอมิครอนที่ระยะเวลาเพียง 2 - 7 วัน)
- มีไข้ ปวดหัว ปวดหลัง ปวดเมื่อยตามตัว เหมือนไข้หวัดทั่วไป แต่ไม่ค่อยมีน้ํามูก
- หลังเป็นไข้ 1-3 วัน จะมีผื่นขึ้น กระจายที่แขนขา ลําตัว และใบหน้า
- ลักษณะตุ่มมีหลายแบบตามระยะ ตั้งแต่ตุ่มแดง ตุ่มใส ตุ่มหนอง เป็นรอยบุ๋ม แห้งเป็นสะเก็ดและหลุดออก ส่วนใหญ่หายเองได้
.
และขอย้ําว่า การดูตุ่มอย่างเดียวบอกไม่ได้ว่าเป็นฝีดาษวานร เพราะคล้ายกับหลายโรค จะต้องมีการตรวจทางห้องปฏิบัติการด้วย RT-PCR หากประชาชนมีตุ่มขึ้นขอให้รีบเข้ารับการรักษาเพื่อวินิจฉัยโรค เข้าระบบแยกกักผู้ป่วย สอบสวนโรคต่อไป เพื่อให้ตรวจจับได้เร็ว และไม่ให้เกิดการแพร่ระบาด
.
อ่านเพิ่มเติม คลิก https://www.thaigov.go.th/news/contents/details/55436
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมแจ้งข้อมูลเพื่อช่วยเหลือเด็กได้รับผลกระทบจากโควิด-19 ผ่านไลน์ @savekidscovid19 สายด่วน 1300 ทั้งกรณีเป็นผู้ป่วย หรือพ่อแม่ป่วย เสียชีวิต ไม่มีผู้ดูแล
วันพุธที่ 11 สิงหาคม 2564
รัฐบาลเชิญชวนประชาชนร่วมแจ้งข้อมูลเพื่อช่วยเหลือเด็กได้รับผลกระทบจากโควิด-19 ผ่านไลน์ @savekidscovid19 สายด่วน 1300 ทั้งกรณีเป็นผู้ป่วย หรือพ่อแม่ป่วย เสียชีวิต ไม่มีผู้ดูแล
รัฐบาลเชิญชวนประชาชนร่วมแจ้งข้อมูลเพื่อช่วยเหลือเด็กได้รับผลกระทบจากโควิด-19 ผ่านไลน์ @savekidscovid19 สายด่วน 1300 ทั้งกรณีเป็นผู้ป่วย หรือพ่อแม่ป่วย เสียชีวิต ไม่มีผู้ดูแล
วันที่ 11 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่การแพร่ระบาดของโรคโควิด-19 ได้ส่งผลกระทบในวงกว้าง พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับกับหน่วยงานต่างๆ ให้ดูแลกลุ่มเปราะบางของสังคมอย่างทั่วถึงทั้ง เด็ก คนพิการ ผู้สูงอายุ โดยเฉพาะในกรณีของเด็กนั้นพบว่าได้รับผลกระทบจํานวนมาก ทั้งจากกรณีการเป็นผู้ป่วยเองและได้รับผลกระทบจากกรณีพ่อแม่ผู้ปกครอง ป่วยแล้วไม่มีผู้ดูแลเด็ก เด็กขาดแคลนอาหารและยา รวมถึงต้องหลุดออกจากวงจรการศึกษา
การเล็งเห็นปัญหาที่อาจเกิดขึ้นกับเด็ก 4 หน่วยงาน ประกอบด้วยกรมกิจการเด็กและเยาวชน กระทรวงพัฒนาสังคมและความมั่นคงของมนุษย์ กองทุนเพื่อความเสมอภาคทางการศึกษา(กสล.) สถาบันสุขภาพจิตเด็กและวัยรุ่นราชนครินทร์ และยูนิเซฟ ได้ร่วมกันจัดตั้งศูนย์ช่วยเหลือเด็กโควิด-19 ขึ้นเพื่อบูรณาการข้อมูลเด็กที่ได้รับผลกระทบจากโควิด-19 ทั้งประเทศ
โดยได้รวมพลังของเจ้าหน้าที่จากองค์กรปกครองส่วนท้องถิ่น(อปท.) อาสาสมัครพัฒนาสังคมและความมั่นคงของมนุษย์ อาสาสมัครชุมชน อาสาสมัครครูทั้งในและนอกระบบ อาสาสมัครสภาเด็กและเยาวชน เข้ามาร่วมดูแลเด็กเพื่อช่วยเหลือเด็กได้ทันสถานการณ์ไม่ถูกปล่อยให้โดดเดี่ยว โดยจะมีกลไกการรับเด็กที่ได้รับผลกระทบผ่านช่องทางต่างๆ โดยเฉพาะการรับแจ้งข้อมูล จากประชาชน
น.ส.ไตรศุลี กล่าวว่า รัฐบาลจึงขอเชิญชวนประชาชนทั่วประเทศร่วมกันแจ้งข้อมูลเด็กที่ได้รับผลกระทบจากโควิด-19 เข้ามามยังศูนย์ช่วยเหลือเด็กโควิด-19 ทั้งการแจ้งผ่านไลน์ @savekidscovid19 หรือช่องทางอื่นๆ เช่น แอปพลิเคชั่น “คุ้มครองเด็ก” สายด่วน “ศูนย์ช่วยเหลือสังคม” โทร. 1300 ซึ่งจะมีเจ้าหน้าที่คอยรับเรื่องตลอด 24 ชั่วโมง หรือแจ้งได้ที่บ้านพักเด็กและครอบครัวทั้ง 77 จังหวัดทั่วประเทศ
“ปัจจุบันมีเพียงข้อมูลจาก ศบค. เกี่ยวกับจํานวนเด็กที่ติดเชื้อโควิด ที่ตั้งแต่ 1 ม.ค.– 10 ส.ค.2564 มีจํานวน 79,989 คน แบ่งเป็นในกรุงเทพฯ 18,260 คน ส่วนภูมิภาค 61,729 คน แต่จะยังมีเด็กจํานวนมากที่ได้รับผลกระทบจากกรณีที่ผู้ปกครอง ป่วย หรือเสียชีวิตแล้วขาดคนดูแล ซึ่งส่วนนี้ประชาชนที่พบเห็นสามารถแจ้งให้ศูนย์ช่วยเหลือเด็กโควิด-19 เพื่อเข้าช่วยเหลือได้ ทั้งผ่านไลน์ แอปพลิเคชั่น สายด่วน 1300 หรือบ้านพักเด็กและครอบครัวทั้ง 77 จังหวัด เพื่อช่วยกันดูแลให้เด็กได้รับความช่วยเหลือเร็วที่สุด” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รมว.สธ. ยืนยัน ไทยยังไม่ได้รับเอกสารแจ้งบริจาคไฟเซอร์เพิ่มจากสหรัฐฯ
วันพฤหัสบดีที่ 23 กันยายน 2564
รมว.สธ. ยืนยัน ไทยยังไม่ได้รับเอกสารแจ้งบริจาคไฟเซอร์เพิ่มจากสหรัฐฯ
รองนายกรัฐมนตรี และรัฐมนตรีว่าการกระทรวงสาธารณสุข ชี้ข่าวไทยไม่เซ็นรับวัคซีนไฟเซอร์ที่สหรัฐฯจะบริจาค ไม่เป็นความจริง ขณะนี้กระทรวงการต่างประเทศไทยยังไม่ได้รับการประสานทางการทูตจากสหรัฐฯเรื่องการบริจาควัคซีนเพิ่มเติม
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข กล่าวถึงกรณีมีข่าวว่าสหรัฐฯ จะบริจาควัคซีนไฟเซอร์ให้ไทยอีก 1 ล้านโดส แต่ไทยยังไม่ลงนามรับวัคซีน ว่า การดําเนินการในเรื่องต่างๆ ระหว่างประเทศ จะมีขั้นตอนพิธีการที่เป็นสากล ผ่านกระทรวงการต่างประเทศที่เป็นหน่วยงานรับผิดชอบหลักซึ่งการสนับสนุนวัคซีนไฟเซอร์ 1.5 ล้านโดสให้กับไทย เมื่อปลายเดือนกรกฎาคม 2564 ที่ผ่านมา สถานทูตสหรัฐฯ ได้มีเอกสารทางการทูต ถึงกระทรวงการต่างประเทศของไทยเป็นการล่วงหน้า เพื่อแสดงความประสงค์ของรัฐบาลสหรัฐฯ ที่จะมอบวัคซีนมาช่วยเหลือการดําเนินงานป้องกันควบคุมโรคติดเชื้อไวรัสโคโรนา 2019 ในประเทศไทย และรัฐบาลได้มอบหมายให้กระทรวงสาธารณสุข โดยกรมควบคุมโรค จัดทําแผนการฉีดให้กับประชาชนกลุ่มเป้าหมาย ซึ่งได้กระจายวัคซีนไปทุกจังหวัดให้ดําเนินการฉีดตามแผนเรียบร้อยแล้ว
สําหรับวัคซีนไฟเซอร์ที่มีข่าวจะบริจาคเพิ่มอีก 1 ล้านโดสนั้น จากการประสานข้อมูลกับกระทรวงการต่างประเทศ ทราบว่าขณะนี้ยังไม่ได้รับเอกสารทางการทูตจากรัฐบาลสหรัฐฯ แจ้งเรื่องการสนับสนุนวัคซีนให้กับไทยเพิ่มเติม ดังนั้นข่าวดังกล่าวจึงไม่เป็นความจริง
**************************************** 23 กันยายน 2564
รัฐบาลไทย-ข่าวทำเนียบรัฐบาล-สธ. - WHO เปิด 5 ปัจจัยความสำเร็จ ไทยรับมือวิกฤต “โควิด”
วันอาทิตย์ที่ 8 พฤษภาคม 2565
สธ. - WHO เปิด 5 ปัจจัยความสําเร็จ ไทยรับมือวิกฤต “โควิด”
.....
กระทรวงสาธารณสุข (สธ.) พร้อมผู้แทนองค์การอนามัยโลก (WHO) ประจําประเทศไทย สรุปผลการทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Health and Preparedness Review: UHPR) และถอดบทเรียนความสําเร็จการรับมือวิกฤต "โควิด" ของไทย ซึ่งพบว่ามี 5 ปัจจัยสําคัญ ดังนี้
.
1.มีการสนับสนุนโดยผู้บริหารระดับสูงที่กําหนดนโยบายประเทศ
2.ระบบสาธารณสุขไทยมีความเข้มแข็ง โดยเฉพาะระบบหลักประกันสุขภาพถ้วนหน้า
3.มีความร่วมมือกับทุกภาคส่วน (รัฐ เอกชน ประชาสังคม ฯลฯ)
4.มีกระบวนการสร้างการมีส่วนร่วมกับประชาชนและชุมชน
5.มีการใช้เทคโนโลยีดิจิทัล นวัตกรรม และการวิจัย เพื่อการตัดสินใจบนพื้นฐานข้อมูล
.
และไทยยังได้รับคําชมถึงนโยบายและมาตรการดูแลประชาชน ทั้งการรักษาพยาบาล การฉีดวัคซีนป้องกันโควิด-19 ซึ่ง WHO ยินดีสนับสนุนและร่วมทํางานกับประเทศไทย โดยให้ไทยเตรียมแถลงประสบการณ์ UHPR ในที่ประชุม World Health Assembly (WHA) ปลายเดือน พ.ค. 65 นี้ ร่วมกับอีก 3 ประเทศนําร่อง ก่อนนําไปใช้ในประเทศอื่น ๆ ต่อไป
.
อ่านเพิ่มเติม คลิกhttps://www.thaigov.go.th/news/contents/details/54230
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ส่วนราชการเร่งช่วยเหลือผู้ได้รับผลกระทบจากเหตุระเบิดโรงงานหมิงตี้ เคมิคอล อ.บางพลี จ.สมุทรปราการ
วันพุธที่ 7 กรกฎาคม 2564
ส่วนราชการเร่งช่วยเหลือผู้ได้รับผลกระทบจากเหตุระเบิดโรงงานหมิงตี้ เคมิคอล อ.บางพลี จ.สมุทรปราการ
ส่วนราชการเร่งช่วยเหลือผู้ได้รับผลกระทบจากเหตุระเบิดโรงงานหมิงตี้ เคมิคอล อ.บางพลี จ.สมุทรปราการ
วันที่ 7 ก.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้ทุกส่วนราชการได้เร่งให้ความช่วยเหลือประชาชนที่ได้รับผลกระทบจากเหตุโรงงานหมิงตี้ เคมิคอล อ.บางพลี จ.สมุทรปราการ ระเบิด ตามบัญชาพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งนายกรัฐมนตรียังได้สั่งการจังหวัดและหน่วยงานที่เกี่ยวข้องคงการเฝ้าระวังในพื้นที่อีกระยะหนึ่ง เพื่อป้องกันเหตุเพลิงไหม้ไม่ให้เกิดซ้ํา พร้อมยืนยันจะให้การดูแลผู้ที่ได้รับบาดเจ็บและความเสียหายตามสิทธิ รวมทั้งได้สั่งการให้หน่วยงานที่เกี่ยวข้องเร่งค้นหาสาเหตุ เพื่อป้องกันไม่ได้เกิดเหตุขึ้นอีกในอนาคต
รองโฆษกประจําสํานักนายกรัฐมนตรียังเปิดเผยถึงมาตรการช่วยเหลือจากส่วนราชการ อาทิ กระทรวงแรงงาน สํานักงานประกันสังคมจะได้ตรวจสอบสถานะความเป็นผู้ประกันตนที่ได้รับบาดเจ็บทั้งผู้ประกันตนตามมาตรา 33 มาตรา 38 มาตรา 39 และมาตรา 40 ให้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่น ๆ ที่พึงได้ โดยแยกเป็นการประสบอันตรายเนื่องจากการทํางาน ซึ่งมีสิทธิได้รับสิทธิความคุ้มครองตามพระราชบัญญัติเงินทดแทน พ.ศ. 2537 และพระราชบัญญัติเงินทดแทน (ฉบับที่ 2) พ.ศ. 2561 เป็นค่ารักษาพยาบาลเท่าที่จ่ายจริงตามความจําเป็น และค่าทดแทนกรณีหยุดพักรักษาตัว ร้อยละ70 ของค่าจ้างรายเดือน กรณีลูกจ้างสูญเสียสมรรถภาพในการทํางานของร่างกาย จะจ่ายร้อยละ70 ของค่าจ้างรายเดือนตามระยะเวลาที่กําหนดแต่ไม่เกิน 10 ปี
กระทรวงการพัฒนาสังคมและความมั่นคงของมนุษย์ โดยสถาบันพัฒนาองค์กรชุมชน (องค์การมหาชน) ได้ให้เงินช่วยเหลือสําหรับการย้ายบ้านชั่วคราว จากไม่สามารถอยู่อาศัยในที่พักเดิมได้ ครอบครัวละ 18,000 บาท การเคหะแห่งชาติ จัดหาโรงแรม/ห้องพักราคาถูก สําหรับผู้ต้องการที่อยู่อาศัยเร่งด่วน หากไม่สามารถจ่ายค่าใช้จ่าย การเคหะแห่งชาติจะจัดสรรห้องพักเพื่อให้ความช่วยเหลือต่อไป โดยติดต่อที่สายด่วน พม. โทร. 1300 บริการ 24 ชั่วโมง สําหรับกระทรวงศึกษาธิการจัดหาที่พักให้ครู บุคลากร และครอบครัว ของโรงเรียนในพื้นที่ที่ได้รับผลกระทบ
นอกจากนี้ คณะกรรมการกํากับและส่งเสริมการประกอบธุรกิจประกันภัย บูรณาการร่วมกับภาคอุตสาหกรรมประกันภัย สมาคมประกันชีวิตไทย สมาคมประกันวินาศภัยไทย และบริษัทประกันภัย ตรวจสอบข้อมูลการทําประกันภัยของผู้เสียชีวิตและผู้บาดเจ็บ เพื่อให้ความช่วยเหลือเยียวยาด้านประกันภัยอย่างเร่งด่วน เพื่อบูรณาการการจ่ายสินไหมทดแทนให้กับประชาชนผู้เดือดร้อนจากเหตุการณ์ในครั้งนี้ สําหรับรายที่ไม่ได้ทําประกันภัยครอบคลุมความสูญเสียหรือความเสียหายที่เกิดขึ้นไว้ จะได้รับการชดใช้จากการประกันภัยความรับผิดตามกฎหมายต่อบุคคลภายนอก ซึ่งโรงงานได้ทําประกันภัยดังกล่าวรองรับไว้ด้วยวงเงินเอาประกันภัย 20 ล้านบาท
“หน่วยงานยังมีการเฝ้าระวังในพื้นที่ เพื่อไม่เกิดเหตุซ้ํารวมทั้งหาทางกําจัดสารเคมีที่เหลืออยู่ และหลังจากนี้ จังหวัดสมุทรปราการจะร่วมกับองค์การปกครองส่วนท้องถิ่น เพื่อสํารวจความเสียหายและผลกระทบกับประชาชนที่ได้รับบาดเจ็บ บ้านเรือนและทรัพย์สินเสียหาย เพื่อให้การเยียวยาตามระเบียบหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินต่อไป” นางสาวรัชดา ฯ กล่าว
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ Smart City”
วันอังคารที่ 26 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ Smart City”
รองปลัดกระทรวงดิจิทัลฯ บรรยายพิเศษ เรื่อง “PDPA และ Smart City”
เมื่อวันที่ 26 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ ผศ.ศุภวัชร์ มาลานนท์ ที่ปรึกษา สํานักงานคณะกรรมการคุ้มครองข้อมูลส่วนบุคคล บรรยายพิเศษ " PDPA และ Smart City" เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบ ตลอดจน แนวทางการดําเนินงานให้สอดคล้องกับกฎหมายและกรณีศึกษา นอกจากนี้ได้มีการ แลกเปลี่ยนความเห็นและตอบคําถามที่เกี่ยวข้อง
******************
รัฐบาลไทย-ข่าวทำเนียบรัฐบาล-ไอแบงก์ได้รับผลคะแนนการประเมินคุณธรรมและความโปร่งใส ITA ระดับ AA
วันศุกร์ที่ 27 สิงหาคม 2564
ไอแบงก์ได้รับผลคะแนนการประเมินคุณธรรมและความโปร่งใส ITA ระดับ AA
ไอแบงก์คว้าคะแนน 98.23 (ระดับ AA) จากการประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity &Transparency Assessment: ITA) ประจําปีงบประมาณ 2564 โดยสํานักงาน ป.ป.ช. เมื่อวันที่ 26 สิงหาคม 2564
ธนาคารอิสลามแห่งประเทศไทย (ไอแบงก์) คว้าคะแนน 98.23 (ระดับ AA) จากการประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity &Transparency Assessment: ITA) ประจําปีงบประมาณ 2564 โดยสํานักงาน ป.ป.ช. เมื่อวันที่ 26 สิงหาคม 2564 สะท้อนการเป็นองค์กรที่มุ่งมั่นในคุณธรรมและหลักธรรมาภิบาลในการบริหารงานอย่างต่อเนื่อง
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ พ.ศ. 2564 ไอแบงก์มีผลประเมินได้รางวัล ITA Awards 2021 อยู่ที่ 98.23 คะแนน ระดับยอดเยี่ยม ระดับ AA เป็นลําดับที่ 4 จาก 29 หน่วยงานสังกัดกระทรวงการคลัง และลําดับที่ 7 จาก 51 ของหน่วยงานรัฐวิสาหกิจ สามารถรักษามาตรฐานคุณธรรมและความโปร่งใสในระดับ AA (มากกว่า 95 คะแนน) โดยในปีนี้ มีผลการประเมินเพิ่มขึ้น จากการประเมินปีงบประมาณ 2563 อย่างมีนัยสําคัญ เนื่องจากปีที่ผ่านมาไอแบงก์ได้รับคะแนนประเมินที่ 93 คะแนน หรือระดับ A เท่านั้น
สําหรับหลักเกณฑ์การประเมินพิจารณาตามตัวชี้วัด 10 ดัชนี คือ การปฏิบัติหน้าที่ การใช้งบประมาณ การใช้อํานาจ การใช้ทรัพย์สินของราชการ การแก้ไขปัญหาการทุจริต คุณภาพการดําเนินงาน ประสิทธิภาพการสื่อสาร การปรับปรุงระบบการทํางาน การเปิดเผยข้อมูล และการป้องกันการทุจริต โดยใช้เครื่องมือ การประเมิน 3 เครื่องมือ คือ 1.การสํารวจความคิดเห็นผู้บริหารและพนักงาน (IIT) ได้ 97.84 คะแนน 2.สํารวจความคิดเห็น ผู้มีส่วนได้ส่วนเสียภายนอก (EIT) ได้ 96.27 คะแนน และการเปิดเผยข้อมูลสาธารณะ (OIT ) ได้ 100 คะแนน สร้างรอยยิ้มและความภาคภูมิใจให้ชาวไอแบงก์ได้ไม่น้อยในการยืนหยัดขับเคลื่อนการป้องกันการทุจริตในองค์กรควบคู่ไปกันการสร้างคุณธรรมและธรรมาภิบาลในการทํางานให้ดียิ่งขึ้น นายวุฒิชัย กล่าวทิ้งท้าย
รัฐบาลไทย-ข่าวทำเนียบรัฐบาล-“เฉลิมชัย” เร่งรับมือผลไม้ฤดูการผลิตปี 2565 ล่วงหน้า
วันอังคารที่ 11 มกราคม 2565
“เฉลิมชัย” เร่งรับมือผลไม้ฤดูการผลิตปี 2565 ล่วงหน้า
“เฉลิมชัย” เร่งรับมือผลไม้ฤดูการผลิตปี 2565 ล่วงหน้า มอบ “อลงกรณ์” ลุยเหนือติดตามความคืบหน้าอย่างใกล้ชิดพร้อมตรวจด่านเชียงแสน-เชียงของเพิ่มโอกาสส่งออกสินค้าเกษตรไทยไปจีน เผยไทยได้เปรียบดุลการค้าผักผลไม้จีนกว่า 3 เท่าตัว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของเชื้อไวรัสโควิด-19 ส่งผลให้เกิดมาตรการที่เข้มงวดโดยเฉพาะด่านนําเข้าจีน และส่งผลต่อการส่งออกผลผลิตทางการเกษตรผลไม้ของไทย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการและบริหารการจัดการผลไม้ (Fruit Board) มีความเป็นห่วงสถานการณ์และได้เร่งให้หน่วยงานที่เกี่ยวข้องเร่งติดตามสถานการณ์อย่างใกล้ชิด เพื่อไม่ให้กระทบต่อเกษตรกรและภาคการเกษตรของไทย จึงได้มอบหมายให้ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ ลงพื้นที่ภาคเหนือ 3 จังหวัด ได้แก่ เชียงใหม่ ลําพูน และเชียงราย ระหว่างวันที่ 11-15 ม.ค. 65 โดยจะติดตามความคืบหน้าในหลายด้าน ได้แก่ การบริหารจัดการผลไม้ของภาคเหนือ ฤดูการผลิตปี 2565 (ลําไย) ความคืบหน้าการดําเนินงานของคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย (กรกอ.) ภาคเหนือ การขับเคลื่อนศูนย์เทคโนโลยีเกษตรและนวัตกรรม (Agritech and Innovation Center :AIC) จังหวัดเชียงใหม่ ลําพูน และเชียงราย พร้อมตรวจเยี่ยมด่านเชียงของและด่านเชียงแสนในการส่งออกผลไม้และสินค้าเกษตรทางบกและทางเรือลําน้ําโขง โดยเฉพาะมาตรการ SPS และโควิดฟรี (Covid Free) และแนวทางแก้ไขปัญหาการขนส่งผ่านด่านบ่อเตนและด่านโมฮ่าน ตลอดจนการประชุมหารือกับวิสาหกิจชุมชนเพื่อพัฒนากาแฟอาราบิก้า (Arabica) ตลอดห่วงโซอุปทาน การบริหารจัดการน้ําของโครงการชลประทานภาคเหนือตอนบนและการขับเคลื่อนโครงการโครงการเกษตรกรรมยั่งยืนภาคเหนือเพื่อพัฒนาการเกษตรในเมืองและส่งเสริมเพิ่มพื่นที่สีเขียวเพื่อแก้ปัญหา pm.2.5 และลดก๊าซเรือนกระจกตอบโจทย์ Climate Change ตามแนวทาง COP26.
สําหรับข้อมูลการส่งออกนําเข้าผักผลไม้โดยรวมระหว่างไทยกับจีน ปรากฎว่าไทยได้เปรียบดุลการค้าจีนกว่า 3 เท่าตัว โดยในปี 2563 ไทยส่งออกผลไม้ไปจีน 1.02 แสนล้านบาท ไทยนําเข้าผลไม้จากจีน 30,735 ล้านบาท ไทยได้เปรียบจีน 7.2 หมื่นล้าน ครองตลาดจีนคิดเป็นสัดส่วนตลาด (Market Share) เป็นอันดับ 1 สูงถึง 45% ขณะที่เพียง 10 เดือนของปี 2564 (เดือน ม.ค-ต.ค2564) ไทยส่งออกผลไม้ไปจีนกว่า 2 ล้านตัน คิดเป็นมูลค่า 1.48 แสนล้านบาท สูงเป็นประวัติการณ์ ส่วนการนําเข้าส่งออกผักในปี 2563 จีนส่งออกออกผักมาไทย 8 พันล้าน ไทยส่งออกผักสดผักแข็งผักแห้งและมัน หัวมัน 30,000 ล้าน (รหัส07) แต่ถ้าแยกผักออกมาไทยส่งออกผักไปจีน 1 พันล้านบาท เสียดุลการค้าจีนด้านผัก 7 พันล้าน ในขณะที่ไทยได้เปรียบการส่งออกผลไม้ไปจีนกว่า 7 หมื่นล้าน
รัฐบาลไทย-ข่าวทำเนียบรัฐบาล-บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
วันพฤหัสบดีที่ 3 กุมภาพันธ์ 2565
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บีโอไอปรับมาตรการส่งเสริมลงทุนภาคเกษตรผลักดันไทยก้าวสู่ Bio Hub ในภูมิภาค
บอร์ดบีโอไอไฟเขียวมาตรการส่งเสริมการลงทุนภาคเกษตร ผลักดันไทยก้าวสู่ Bio Hubในภูมิภาคอาเซียน ส่งเสริมศูนย์การค้าผลผลิตทางการเกษตรระบบดิจิทัล ตั้งนิคมอุตสาหกรรมเกษตรและอาหาร ทบทวนการส่งเสริมผลิตภัณฑ์สมุนไพรไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยภายหลังการประชุมคณะกรรมการส่งเสริมการลงทุน หรือ บอร์ดบีโอไอ โดยมี พล.อ.ประยุทธ์ จันทร์โอชา นายกรัฐมนตรี เป็นประธาน ว่า ที่ประชุมได้เห็นชอบการปรับปรุงมาตรการส่งเสริมการลงทุนภาคเกษตร และเปิดประเภทกิจการใหม่ ได้แก่ กิจการศูนย์การค้าผลิตผลทางการเกษตรระบบดิจิทัล และกิจการนิคมหรือเขตส่งเสริมอุตสาหกรรมเกษตรและอาหาร และทบทวนสิทธิประโยชน์และเงื่อนไขสําหรับผลิตภัณฑ์สมุนไพร เพื่อขับเคลื่อนประเทศไทยก้าวสู Bio Hub ตามแผนยุทธศาสตร์ชาติ 20 ปี ด้านการสร้างความสามารถในการแข่งขัน รองรับการขยายตัวในอุตสาหกรรมเกษตร โดยเฉพาะผลิตภัณฑ์สมุนไพรที่มีการแข่งขันสูงมากในตลาดโลก
เปิด 2 ประเภทกิจการใหม่
บอร์ดบีโอไอได้เห็นชอบให้เปิดประเภทกิจการใหม่ ได้แก่ กิจการศูนย์การค้าผลิตผลทางการเกษตรระบบดิจิทัล เพื่อเป็นการยกระดับภาคเกษตรให้มีประสิทธิภาพสูงขึ้น โดยเน้นการใช้เทคโนโลยีสมัยใหม่ตอบสนองความต้องการของภาคอุตสาหกรรม ทั้งนี้ ต้องมีแพลตฟอร์มสําหรับให้บริการเกษตรกรและผู้ประกอบการ และสนับสนุนให้เกิดระบบการติดตามและปรับปรุงควบคุมคุณภาพผลผลิต โดยจะต้องจําหน่ายผลิตผลทางการเกษตรในรูปแบบ B2B (Business-to-Business) เท่านั้น
รวมทั้งได้เปิดประเภทกิจการนิคมหรือเขตส่งเสริมอุตสาหกรรมเกษตรและอาหาร รองรับสถานประกอบการในอุตสาหกรรมเกษตร เกษตรแปรรูป อาหาร รวมทั้งบริการสนับสนุนด้านวิทยาศาสตร์และเทคโนโลยีและการพัฒนาบุคลากร โดยจะต้องมีสิ่งอํานวยความสะดวกภายในโครงการ ได้แก่ ห้องปฎิบัติการ/ทดสอบ สถาบันฝึกอบรมหรือพัฒนาองค์ความรู้ด้านการเกษตรหรืออาหาร ระบบสาธารณูปโภคพื้นฐานที่เหมาะสมและได้มาตรฐาน เพื่อเชื่อมโยงระหว่างเกษตรกร ผู้ประกอบการ และสถาบันการศึกษา เพื่อเพิ่มขีดความสามารถการแข่งขันของเกษตรในพื้นที่ โดยมีเงื่อนไขพื้นที่นิคมหรือเขตไม่น้อยกว่า 200 ไร่ และห้ามตั้งในเขตกรุงเทพฯ และสมุทรปราการ
ทั้งนี้ ทั้งสองประเภทกิจการใหม่จะได้รับสิทธิประโยชน์ยกเว้นภาษีเงินได้นิติบุคคล 5 ปี
ทบทวนมาตรการเพื่อขับเคลื่อนอุตสาหกรรมสมุนไพรไทย
ทั้งนี้ บีโอไอได้ปรับปรุงประเภทกิจการ เงื่อนไข และสิทธิประโยชน์ให้ครอบคลุมกิจการที่เกี่ยวข้องกับการผลิตผลิตภัณฑ์สมุนไพร ครอบคลุมถึงยาสมุนไพร ผลิตภัณฑ์เสริมอาหาร เวชสําอาง หรือผลิตภัณฑ์อื่นที่ใช้สมุนไพรเป็นวัตถุดิบ เช่น สบู่ ยาสระผม ยาสีฟัน และเครื่องสําอาง เป็นต้น โดยหากเป็นกิจการที่ใช้เทคโนโลยีการสกัดขั้นสูง จะได้รับยกเว้นภาษีเงินได้นิติบุคคลสูงสุด 8 ปี
“ตลาดผลิตภัณฑ์สมุนไพรทั้งในระดับโลกและระดับภูมิภาคคาดว่าจะมีการเติบโตอย่างมากในอีก 10 ปีข้างหน้า แต่ปัจจุบันไทยนําสมุนไพรมาใช้ประโยชน์ในเชิงพาณิชย์เพียง 1,800 ชนิด จากที่มีอยู่กว่า 1 หมื่นชนิด จึงหวังว่าการปรับปรุงประเภทกิจการครั้งนี้จะช่วยยกระดับความสามารถในการแข่งขันของประเทศ จากการพัฒนาองค์ความรู้ และเทคโนโลยีสมัยใหม่ ยกระดับสมุนไพรไทยเพื่อต่อยอดไปสู่เชิงพาณิชย์มากขึ้น โดยมีความปลอดภัย มีคุณภาพและได้มาตรฐานเป็นที่ยอมรับในระดับสากล” นางสาวดวงใจกล่าว
รัฐบาลไทย-ข่าวทำเนียบรัฐบาล-โครงการ “พาน้องกลับมาเรียน” ประสบความสำเร็จ พาเด็กกลับมาเรียนแล้วกว่า 2 แสนคน ตั้งเป้าพากลับครบ 100% ภายในปีนี้
วันจันทร์ที่ 29 สิงหาคม 2565
โครงการ “พาน้องกลับมาเรียน” ประสบความสําเร็จ พาเด็กกลับมาเรียนแล้วกว่า 2 แสนคน  ตั้งเป้าพากลับครบ 100% ภายในปีนี้
โครงการ “พาน้องกลับมาเรียน” ประสบความสําเร็จ พาเด็กกลับมาเรียนแล้วกว่า 2 แสนคน  ตั้งเป้าพากลับครบ 100% ภายในปีนี้
เมื่อวันที่ 29 ส.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ผลการดําเนินงานของกระทรวงศึกษาธิการ ในโครงการ “พาน้องกลับมาเรียน” ประสบความสําเร็จ เป็นที่น่าพอใจ โดยในช่วงเดือน พ.ย.2564 จากผลสํารวจพบว่า มีเด็กไทยตกหล่นที่หลุดออกจากระบบการศึกษา มากถึง 238,707 คน กระทรวงศึกษาธิการ จึงร่วมกับร่วมงานที่เกี่ยวข้อง ดําเนินโครงการฯ เพื่อนําเด็กที่ตกหล่นหลุดจากระบบการศึกษา ให้ได้มีโอกาสกลับเข้าสู่ระบบการศึกษาอีกครั้ง โดยข้อมูลล่าสุด ผลการดําเนินงานเดือน ส.ค.2565 พากลับมาเรียนแล้ว 220,754 คน เหลือที่ตกหล่น 17,953 คน โดยเป็นกลุ่มคนปกติ 8,741 คน ผู้พิการในสังกัดสํานักงานคณะกรรมการการศึกษาขั้นพื้นฐาน (สพฐ.) 886 คน ผู้พิการในสังกัดสํานักงานส่งเสริมการศึกษานอกระบบและการศึกษาตามอัธยาศัย(กศน.) 8,326 คน ทั้งนี้ กระทรวงศึกษาธิการ ได้ตั้งเป้าค้นหาเด็กที่หลุดจากระบบ กลับมาให้ได้ครบ 100% ในปี 2565 นี้
น.ส.ไตรศุลี กล่าวว่า โครงการ “พาน้องกลับมาเรียน” เป็นไปตามนโยบายของรัฐบาลในการส่งเสริมโอกาสความเสมอภาคและความเท่าเทียมทางการศึกษา เพื่อแก้ปัญหาเชิงรุกเด็กหลุดออกจากระบบ โดยเป็นการคืนโอกาส สร้างอนาคตให้เด็ก เพื่อแก้ปัญหาระยะยาวของประเทศ ตามนโยบายรัฐบาลที่จะไม่ทิ้งใครไว้ข้างหลัง ตั้งเป้าตัวเลขเด็กหลุดจากระบบต้องเป็นศูนย์ โดยการดําเนินงานได้รับความร่วมมือเป็นอย่างดีจาก 7 กระทรวงที่เกี่ยวข้อง รวมถึงสํานักงานตํารวจแห่งชาติ สํานักงานพระพุทธศาสนาแห่งชาติ กองอํานวยการรักษาความมั่นคงภายในราชอาณาจักร กรุงเทพมหานคร และกองทุนเพื่อความเสมอภาคทางการศึกษา
น.ส.ไตรศุลี กล่าวว่า สําหรับสาเหตุสําคัญที่ทําให้เด็กหลุดออกจากระบบการศึกษา เช่น ปัญหาด้านครอบครัว ส่วนใหญ่มีฐานะยากจน มีปัญหาด้านค่าใช้จ่าย ครอบครัวหย่าร้าง นอกจากนี้ ในช่วงสถานการณ์ของโรคโควิด-19 พบปัญหาขาดแคลนอุปกรณ์การเรียน ทําให้เรียนไม่ทัน จึงหยุดเรียน ประกอบกับผู้ปกครองพาเด็กไปทํางานรับจ้าง ส่งผลกระทบต่อการติดตามตัวเด็ก โดยในช่วงที่ผ่านมา กระทรวงศึกษาธิการ ได้มีหลายมาตรการลดภาระค่าใช้จ่ายของผู้ปกครอง ซึ่งเป็นหนึ่งในแนวทางป้องกันเด็กหลุดออกจากระบบการศึกษาด้วย
......................
รัฐบาลไทย-ข่าวทำเนียบรัฐบาล-คึกคัก!! ประมูลออนไลน์บ้านมือสอง ธอส. ประจำปี ครั้งที่ 2/2565 รวมยอดขายทั่วประเทศ จำนวน 307 รายการ 358 ล้านบาท
วันเสาร์ที่ 16 กรกฎาคม 2565
คึกคัก!! ประมูลออนไลน์บ้านมือสอง ธอส. ประจําปี ครั้งที่ 2/2565 รวมยอดขายทั่วประเทศ จํานวน 307 รายการ 358 ล้านบาท
ธอส.รายงานผลการจัดงานประมูลออนไลน์บ้านมือสอง ธอส. ประจําปี ครั้งที่ 2/2565 ผ่าน Application : G H Bank Smart NPA  สามารถจําหน่ายบ้านมือสอง ธอส. ทั่วประเทศได้ 307 รายการ คิดเป็นจํานวนเงินรวม 358 ล้านบาท
ธนาคารอาคารสงเคราะห์ (ธอส.) รายงานผลการจัดงานประมูลออนไลน์บ้านมือสอง ธอส. ประจําปี ครั้งที่ 2/2565 ผ่าน Application : G H Bank Smart NPA ที่จัดขึ้นวานนี้ (15 กรกฎาคม 2565) ระหว่างเวลา 9.00-16.00 น. สามารถจําหน่ายบ้านมือสอง ธอส. ทั่วประเทศได้ 307 รายการ คิดเป็นจํานวนเงินรวม 358 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล 89 รายการ จํานวนเงิน 106 ล้านบาท และทรัพย์ในส่วนภูมิภาค 218 รายการ จํานวนเงิน 252 ล้านบาท โดยทรัพย์ที่ประมูลขายได้ในราคาต่ําที่สุด คือ ทรัพย์ประเภทคอนโดมิเนียม ขนาดเนื้อที่ 23.63 ตารางเมตร ในโครงการคูณเจริญคอนโดทาวน์ 2 อ.บางพลี จ.สมุทรปราการ ปิดประมูลในราคาเพียง 90,000 บาท เท่านั้น ส่วนทรัพย์ที่ประมูลขายได้ในราคาสูงสุด คือ ทรัพย์ประเภทคอนโดมิเนียม ขนาดเนื้อที่ 60.02 ตารางเมตร ในโครงการไบรท์ตั้นเพลส เขตบางกะปิ กรุงเทพฯ ปิดประมูลได้ในราคา 5,100,000 บาท เนื่องจากเป็นทรัพย์ที่ทําเลดี เดินทางได้ในหลายเส้นทางคมนาคม และใกล้แหล่งอํานวยความสะดวกมากมาย พิเศษ!! ผู้ชนะประมูลได้สิทธิ์ผ่อนดาวน์ดอกเบี้ย 0% นานสูงสุด 24 เดือน และสามารถเข้าอยู่อาศัยได้ในระหว่างผ่อนดาวน์เพียงชําระเงินประกันการเข้าอยู่อาศัยไม่ต่ํากว่า 1.5% ของราคาประมูลได้
สําหรับผู้ที่พลาดการประมูลบ้านมือสอง ธอส. ของธนาคารในครั้งนี้ สามารถเข้าร่วมประมูลทรัพย์มือสองออนไลน์ ธอส. ได้อีกครั้ง ในงานประมูลบ้านมือสองออนไลน์ 8.8 The Infinity Maximum SALE ในวันจันทร์ที่ 8 สิงหาคม 2565 โดยจะมีทรัพย์เด่นทําเลดีมาเปิดประมูลจํานวนมาก ผู้ที่สนใจสามารถดาวน์โหลด Application : G H Bank Smart NPA และลงทะเบียนเพื่อรอเข้าร่วมประมูลออนไลน์กับ ธอส. ในครั้งต่อไปได้ทันที สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa